Εφαρμογή Θεωρίας Παιγνίων στο Στρατηγικό Μάνατζμεντ
Creators: name: Muzenitova, Maria Βασιλείου (Μουζενίτοβα, Μαρία)
Publisher: name: Aristotle University of Thessaloniki
Year: 2013
Subjects: Θεωρία παιγνίων
βελτιστοποίηση κατά Pareto
ισορροπία Nash
μη συνεργατικά παίγνια
Game theory
Pareto-optimization
Nash equilibrium
non-cooperative games

description: Η Θεωρία των Παιγνίων βρίσκει πολλές εφαρμογές στην οικονομική επιστήμη. Ως ένας κλάδος των εφαρμοσμένων μαθηματικών, αναφέρεται στα μοντέλα πολλών ληπτών και αναλύει τις αποφάσεις σε καταστάσεις στρατηγικής αλληλεπίδρασης. Στα πλαίσια της παρούσας διπλωματικής εργασίας θα ασχοληθούμε με την ανάλυση των πιο σημαντικών, κατά τη γνώμη μας, μοντέλων της θεωρίας παιγνίων που εφαρμόζονται στη διοίκηση των επιχειρήσεων και ενώ αρχικά θα κάνουμε αναφορά στις βασικές έννοιες και το θεωρητικό υπόβαθρο του εν λόγω αντικειμένου, θα επικεντρωθούμε στην πρακτική χρησιμότητα των εργαλείων της στην οικονομική επιστήμη και στις εφαρμογές των μοντέλων αυτών στο Στρατηγικό Μάνατζμεντ. Ο σκοπός της εργασίας αυτής είναι η παρουσίαση και η μελέτη των βασικών τεχνικών της θεωρίας παιγνίων καθώς και των εφαρμογών της στη λήψη επιχειρηματικών αποφάσεων σε καταστάσεις ανταγωνισμού ή σύγκρουσης. Στο δεύτερο κεφάλαιο της εργασίας γίνεται μια εισαγωγή στις βασικές έννοιες της θεωρίας παιγνίων και την ιστορική αναδρομή της ανάπτυξης του κλάδου. Στο τρίτο και τέταρτο κεφάλαια παρουσιάζονται κατηγορίες και παραδείγματα των παιγνίων, ορίζονται τα κύρια στοιχεία του παιγνίου και οι έννοιες της βελτιστοποίησης κατά Pareto και της Ισορροπίας κατά Nash. Στο πέμπτο κεφάλαιο ορίζουμε την έννοια και τους λόγους ύπαρξης της Επιχειρηματικής Στρατηγικής και παρουσιάζουμε στα επόμενα κεφάλαια τους κλάδους και τομείς της οικονομικής επιστήμης και των κοινωνικών επιστημών όπου εφαρμόζεται η θεωρία των παιγνίων. Κατ’επέκταση ερμηνεύουμε μοντέλα και παραδείγματα που εφαρμόζονται σε περιπτώσεις ολιγοπωλίου. Εν συνεχεία, στο όγδοο κεφάλαιο αναφερόμαστε στην παιγνιοθεωρητική προσέγγιση στη λήψη στρατηγικών αποφάσεων και αναλύουμε τις προτεινόμενες τεχνικές και τα χρήσιμα εργαλεία της θεωρίας παιγνίων στη διαδικασία λήψης αποφάσεων, ενώ στο ένατο κεφάλαιο περιγράφουμε τα κύρια προβλήματα της πρακτικής εφαρμογής της θεωρίας παιγνίων στο στρατηγικό μάνατζμεντ. Στο πρακτικό μέρος της διπλωματικής εργασίας παρουσιάζουμε δύο εφαρμογές της θεωρίας παιγνίων στο Στρατηγικό Μάνατζμεντ. Συγκεκριμένα, στην πρώτη μελέτη περίπτωσης αναφερόμαστε στην παιγνιοθεωρητική ανάλυση του δημόσιου πλειοδοτικού διαγωνισμού, όπου αναλύονται τα στοιχεία του παιγνίου και οι στρατηγικές των παικτών σε μια δημοπρασία, η οποία παρουσιάζει χαρακτηριστικά ενός παιγνίου μη συνεργασίας με μη πλήρη πληροφόρηση. Προσδιορίζουμε την συνάρτηση χρησιμότητας που ικανοποιεί τους παίκτες και μελετούμε τις στρατηγικές επιλογές των παικτών, του δημοπράτη και των πλειοδοτών, που βελτιστοποιούν τις αποδόσεις τους. Στην δεύτερη μελέτη περίπτωσης αναλύουμε τις στρατηγικές συμπεριφορές των παικτών σε ένα παίγνιο συνεργασίας και εφαρμόζουμε την τεχνική της αλλαγής της προστιθέμενης αξίας σε μια δραστηριότητα της υπό εξέταση επιχείρησης. Συγκεκριμένα, αναφερόμαστε στην αλυσίδα αξίας της επιχείρησης, η οποία δραστηριοποιείται στον κλάδο των εμπορευματικών αερομεταφορών, και εξετάζουμε τις πιθανές στρατηγικές που μπορούν να βελτιώσουν την ανταγωνιστική της θέση σε σχέση με τους ανταγωνιστές. Αναλυτικά, προσδιορίζουμε την αξία που δημιουργείται σε ένα παίγνιο με μεταβιβάσιμη χρησιμότητα και πεπερασμένο αριθμό παικτών και παρουσιάζουμε τις πιθανές κατανομές αυτής της αξίας, ανάλογα με τις στρατηγικές που διαμορφώνουν οι παίκτες. Έτσι φτάνουμε σε ενδιαφέρουσες παρατηρήσεις για την αποτελεσματικότητα των τεχνικών που προσφέρει η θεωρία των παιγνίων στη λήψη των στρατηγικών αποφάσεων καθώς και για προοπτικές για μελλοντική έρευνα της χρησιμότητάς της στο Στρατηγικό Μάνατζμεντ.
description: Game Theory finds many applications in economics. As a branch of applied mathematics, it refers to models of many agents and analyze decisions in situations of strategic interaction. In the context of this thesis we deal with the analysis of the most important models of game theory applied to business management and, while initially we refer to the basic concepts and the theoretical background of the subject, we then focus on the practical usefulness of the tools of game theory in economic science and the applications of these models in Strategic Management. The main purpose of this paper is to present the study of the basic techniques of game theory and to demonstrate its business applications in decision-making in situations of competition or conflict. In the second chapter there is an introduction to the basic concepts of game theory and the historical background of the development of the subject. The third and fourth chapters present examples and categories of games, set out the main elements of a game and the concepts of Pareto-optimization and Nash equilibrium. In the fifth chapter we define the concept and reasons for the existence of a business strategy and then discuss disciplines and fields of economics and social sciences, where game theory can be applied. Hence we interpret models and examples applicable to oligopoly. In the eighth chapter we refer to a game theoretic approach to strategic decisions and analyze the proposed techniques and tools of game theory for decision-making, while the ninth chapter describes the main problems of the practical application of game theory to strategic management. In the practical part of the thesis we present two applications of game theory in Strategic Management. In the first case study we refer to the game theoretic analysis of a public auction, analyzing the elements of the game and the strategies of the players in an auction, which has characteristics of a non-cooperative game with incomplete information. We determine the function of utility that satisfies the players and discuss the strategic choices of agents, the auctioneer and the bidders, which optimize their yields. In the second case study we analyze the strategic behavior of players in a cooperative game and apply the technique of changing the added value to an activity of the considered company. Specifically, we refer to the value chain of the company, which operates in the field of air freight, and examine possible strategies that can improve its competitive position. Analytically, we determine the value created in a transferable-utility cooperative game with a finite set of players and focus on possible divisions of this value, depending on players’ strategic choices. Finally, we get to the interesting remarks on the effectiveness of the game-theoretic techniques that could be applied to business strategies and consider perspectives for a future research of practical usefulness of game theory in Strategic Management.